陈于王（），字伯襄，浙江嘉兴府嘉善县人，民籍，明朝政治人物。
生平.万历十年壬午乡试十三名，万历十四年（1586年）丙戌科会试一百三十九名，登三甲第一百十六名进士。父陈卿，勤苦拮据，积米百馀石，岁荒出贷贫者，次年复荒，尽捐之。于王补句容令，有循绩，与前尹丁宾并称贤。历礼部郎中，升湖广武昌副使，时患盗，檄柯、陈十二姓，擒治渠魁，散其馀党，数郡帖然。岁祲赈恤，多全活。以福建臬使致仕。子陈山毓、陈龙正，有传。
家族.曾祖陈芬；祖父陈□；父陈卿。母盛氏；继母钱氏。